<classify> Mwandishi Wetu -Maswa JESHI la Polisi wilayani Maswa mkoani Simiyu,limelalamikiwa kuwafumbia macho watuhumiwa wanaowapa mimba wanafunzi nakuharibu kesi zinazotolewa taarifa katika vituo vya polisi. Malalamiko hayo yametolewa juzi kwa waandishi wa habari na baadhiya wananchi waliokuwa nje ya viwanja vya Mahakama ya Wilaya ya Maswa waliokuwawakifuatilia kesi za wanafunzi kupatiwa ujauzito. Akitoa malalamiko hayo, mkazi wa Kijiji cha Mpindo, ShigelaGolani, alisema licha ya Serikali kupambana na watu wanaowapatia ujauzitowanafunzi wa shule, lakini jitihada zimekuwa zikivunjwa nguvu na askari wakituo cha polisi cha wilaya hiyo. Serikali Wilaya ya Maswa imekuwa ikipambana na watu wanaowapatiamimba wanafunzi, cha kushangaza Kituo cha Polisi Wilaya ya Maswa ukipeleka kesiya mimba, wamekuwa kikwazo kwa kuharibu ushahidi, hata zikienda mahakamanizinakosa nguvu, alisema. Alisema kutokana na mazingira hayo, inawakatisha tamaa wananchi,hasa wazazi na walezi wa watoto wanaopatiwa ujauzito na kuondoa imani kwa jeshi hilo. Ni vizuri mkuu wa kituo cha polisi wilaya ya Maswaafuatilie malalamiko haya na kukisafisha kituo hiki, maana wananchi tunakosa imanina askari wanaoshughulikia kesi za mimba za wanafunzi, wamegeuza mtaji na waathirikakutopatiwa haki, alisema. Alisema vitendo hivyo vinaashiria kuwapo vitendo vya rushwana kuiomba Taasisi ya Kuzuia na Kupambana na Rushwa Takukuru kuingilia katikesi hizo ili haki ipatikane kwa walalamikaji na washtakiwa wakapata adhabustahiki. Ofisa Upelelezi wa Makosa ya Jinai Wilaya ya Maswa OC-CID,Mratibu Msaidizi wa Polisi ASP Mily Mathias, alisema kesi zote za mimba zawanafunzi zinashughulikiwa na Idara ya Upelelezi wa Makosa ya Jinai ambayo anayoiongoza,na kusisitiza kuwa wamekuwa wakizipeleka mahakamani. Kesi zote za mimba zinashughulikiwa na mkuu wa upeleleziwa makosa ya jinai na si mkuu wa kituo, niwahakikishie mimi ndiye mkuu wa idara ya upelelezi, tunajitahidi kuzipeleka mahakamani kwaharaka zaidi, iwapo yupo askari anaharibu kesi zinazoripotiwa, naomba mlalamikajiaje tuwasiliane, alisema. Hakimu Mkazi Mfawidhi wa Mahakama ya Wilaya ya Maswa, Fredrick Lukuna, alisema kumekuwa na kasumba iliyojengeka miongoni mwa wazazi na walezi ya kuripoti matukio ya mimba kwa watoto wao katika vituo vya polisi, lakini mashauri yanapofikishwa mahakamani wamekuwa wakikacha kufika kutoa ushahidi.  <topic>: afya 